Alexander Busuttil bħal ħafna minna, jiftakar l-ajruplan li kien hemm f'għalqa maġenb iċ- ċimiterju ta' San Nikola. Fl-aħħar snin tiegħu f'Ħal Kirkop safa mitluq u vvandalizzat, biss fis- snin sebgħin u tmenin dan kien attrazzjoni kbira. Dan l-artiklu jagħtina ħafna aktar tagħrif dwar Connie; kif bosta kienu jsibuh. Ħafna Koppin jiftakru s-Super Constellation fl-għalqa tas-Sur Wistin Axiaq fi Triq San Nikola, int u sejjer iċ-ċimiterju tar-raħal. Ħafna jiftakruh żdingat bħal ma jidher f'dan ir-ritratt tal- 1988 perċ kmieni fit-tmenijiet dan kien iservi bħala Bar 8 Restaurant u kien popolari f'Malta u assoċjat mar-raħal tagħna. Din is-sena xtaqt nikteb ftit informazzjoni fuq dan l-ajruplan li fi żmienu kien jitqies bħala ajruplan ta' klassi għolja. is-Super Constellation inbena mill-kumpanija Amerikana Lockheed bejn l-1943 u l-1958 fil- fabbriki tagħhom ġo Kalifornja. Inbnew 856 minnhom f'diversi mudelli differenti imma kollha tagħrafhom b'denbhom bi tlieta u żaqqhom forma ta' delfin. Kienu jintużaw kemm bħala ajruplani ċivili u wkoll għall-militar. Fil-fatt wieħed minnhom kien jintuża bħala l-ajruplan presidenzjali tal-President Amerika Dwight D. Eisenhower. Il-Constellation jew kif jissejjaħ 'Connie' jaħdem b'erba' magni bl-iskrejjen bi tmintax-il ċilindru l-waħda (radial Wright R-3350 3250hp). Dawn il-magni kellhom qawwa kbira u l-ajruplan kien kapaċi jtella' veloċità massima ta' 550 kilometru fis-siegħa u jitla' għoli ta' 7300 metri (24000 pied). Wara t-tieni gwerra il-kumpanija Amerika TWA bdiet tuża l-Constellation bħala ajruplan ċivili biex taqsam l-Atlantiku mill-Amerka għall-Ewropa. Dan is-servizz tal-ajru beda fis-6 ta' Frar 1946 b'titjira minn New Vork sa Pariġi. Il-Constellation kien jgħabbi minn 62 sa 95 passiġġier u jieħu tgħabija ta' kważi 30 tunellata. Il-kabina tal-Constellation kienet presurezzata u għalhekk il-passiġġieri kienu jkunu komdi matul it-titjira kollha bħal fl-ajruplani moderni tal-lum. Ħafna iktar kumpaniji tal- ajru daħlu l-Constellation fil-flotta tagħhom bħal Pan American World Airwavs, Air France, KLM, Qantas, Lufthansa, Air Canada u oħrajn. Perċ tridu ngħidu li malli ġew żviluppat Il-kabina bil-passiġġieri waqt titjira tas-Super Constellation: — l-ajruplani jets bħal Comet u l-Boeing 707 malajr ħadu post is-Super Constellation. Fil- fatt insibu li fl-Amerka t-TWA għamlet l-aħħar titjira b'Super Constellation bil-passiġġieri minn Philadelphia għal Kansas Citv fil-11 ta' Mejju 1967. L-istorja tas-Super Constellation ta' Ħal Kirkop. Is-Super Constellation li kien Ħal Kirkop kellu n-numru L1049G — c/n 4618 kien propjetà ta' kumpanija Portugiża jisimha TAP — Transportes Aereos Portugeses sa minn Settembru 1955. Din il-kumpanija għamlet l-aħħar titjira bih mill-Brażil sa Liżbona l-Portugal fit-13 ta' Settembru 1967. Fit-tmienja ta' Novembru 1967 l-ajruplan inxtara minn kumpanija Amerikana jisimha North Amerikan Aircraft Trading Companv u tawh numru ta' Reġistrazzjoni falz ST-TAF. L-iskop tiegħu kien li jintuża biex iġorr għajnuna umanitarja lill-poplu tan-Niġerja li kien maqbud fi gwerra ċivili. Fis-16 ta' Frar 1968 l-ajruplan niżel fl-ajruport ta' Ħal Luqa u nstab li kellu tagħbija tvres tal-ajruplani bla permessi meħtieġa u għalhekk inżamm Malta. L-ekwipaġġ abbandunalh fl-ajruport tagħna u erba' snin wara l-gvern biegħ dan l-ajruplan b'subbasta fis-6 ta' Novembru 1972 lil Salvatore Bezzina $ Sons Ltd. għas-somma ta' Lm3,000. Fid-disgħa ta' Jannar 1973 l-ajruplan irmunkawh minn Ħal Luqa sa Ħal Kirkop u sab postu fl-għalqa tas-Sur Wistin Axiaq fit-Triq San Nikola li kien krieha lis-sidien il-ġodda tal-ajruplan il-kumpanija BFB Ltd. Dawn xtraw l-ajruplan fl-10 ta' Jannar 1973 u b'kollox nefqu madwar Lm10,000 biex ikkonvertewh f'Bar £ Restaurant. Il-cockpit u l-istrumenti ħallew kollox kif kien. Naturalment il-kabina ġiet rinovata b'sufani u mwejjed addattati għal Restaurant. Dam jintuża bħala Restaurant sal-1988 u mbagħad ġie abbundunat sakemm fit-30 ta' Jannar nħaraq u saritlu ħsara kbira. Dak li baqa' minnu nxtara mill-Mużew tal-Avjazzjoni ta' Malta u fl-għalqa fejn kien ma baqa' xejn minnu. Perċ milli jidher is-Super Constellation baqa' marbut mar-raħal tagħna għaliex dan l-aħħar id-dilettanti tal-ajruplani poġġew waħda mill-magni tiegħu fejn ir-runwav faċċata taċ-ċimiterju u għalhekk kull min għandu ċertu età żgur mill-ewwel jiftakar fis-Super Constellation tar-raħal tagħna Ħal Kirkop. L Ili 7 li għandhom l-arbli sabiex PE GA e eta